Dôvodová správa

Všeobecná časť

	Ministerstvo financií Slovenskej republiky a Národná banka Slovenska  predkladajú návrh novely zákona, ktorým sa mení a dopĺňa zákon Národnej rady Slovenskej republiky č. 202/1995 Z. z. Devízový zákon a zákon, ktorým sa mení a dopĺňa zákon SNR č. 372/1990 Zb. o priestupkoch  v znení neskorších predpisov, v znení neskorších predpisov.

	Devízové predpisy, upravujúce pohyb kapitálu a prevod platieb vo vzťahu k zahraničiu prešli  od roku 1990 zásadnými zmenami od devízového monopolu štátu až k súčasnej rozsiahlej liberalizácii. K zásadnému uvolneniu devízového režimu došlo  k 1.októbru 1995, kedy vstúpil do platnosti Devízový zákon č. 202/1995 Z. z. , ktorý v súlade s článkom VIII Dohody o Medzinárodnom menovom fonde uvolnil všetky prevody platieb v rozsahu  bežného účtu platobnej bilancie (platby za tovar, služby, výnosy z investícií, jednostranné prevody fyzických osôb, napr. výživné, dedičstvá, úspory, dary, vená a pod.) a niektoré prevody kapitálového účtu platobnej bilancie. Zároveň bol týmto zákonom umožnený  obeh slovenskej meny v zahraničí.

Počnúc rokom 1996 boli postupne uvoľňované ďalšie regulované kapitálové transakcie novelami Devízového zákona alebo vykonávacou vyhláškou na základe splnomocnenia v Devízovom zákone . Tuzemci môžu bez obmedzenia získavať cudziu menu a otvárať  účty v cudzej mene v tuzemských bankách. Bolo zrušené obmedzenie pri poskytovaní finančných úverov cudzozemcom  alebo pri prijímaní finančných úverov  od cudzozemcov, uvolnilo sa priame investovanie v štátoch OECD vrátane investovania do nehnuteľností, uvolnili sa operácie so zahraničnými cennými papiermi a dovoz a vývoz slovenskej a cudzej meny. Zrušený bol aj limit vývozu alebo dovozu slovenskej alebo cudzej meny. V nadväznosti na uvoľňovanie devízového režimu sa upresňovala ohlasovacia povinnosť pre účely platobnej bilancie.

	Predkladaná novela zákona s účinnosťou k 1.1.2003 uvoľní operácie s finančnými derivátmi a upúšťa od možnosti určovať limit pri vývoze a dovoze bankoviek a mincí v hotovosti v slovenskej  alebo v cudzej mene.

 V oblasti odlevu kapitálu uvoľní novela zákona  otváranie účtov v zahraničí, možnosti investovania v zahraničí  vrátane investovania do nehnuteľností bez ohľadu na konkrétne teritórium. Navrhnutý termín uvolnenia k 1.januáru 2004 je v súlade so záväzkom Slovenskej republiky voči OECD, vyplývajúcom z  dohody medzi SR a  OECD o pozvaní za člena OECD z 28. septembra 2000 ako aj záväzkov SR, prijatých  v roku 2001 v rámci negociačného procesu v kapitole č.  4 – Slobodný pohyb kapitálu. 

Zostávajúce obmedzenie po 1.1.2004 sa týka len nadobúdania tuzemských nehnuteľností cudzozemcami, ktoré sa navrhuje uvolniť ku dňu vstupu Slovenskej republiky do Európskej únie v  súlade so záväzkom Slovenskej republiky, vyplývajúcim z Európskej dohody o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej (ďalej len Európska dohoda o pridružení) s výnimkou poľnohospodárskej pôdy a lesnej pôdy, u ktorých Slovenská republika uplatnila 7 ročné prechodné obdobie po vstupe SR do EÚ.   

	 Predkladaný návrh novely zákona je v súlade s Ústavou Slovenskej republiky, zákonmi Slovenskej republiky a medzinárodnými zmluvami, ktorými je Slovenská republika viazaná. 

Pri doterajšej liberalizácii devízového režimu a aj v tejto novele sa vychádza z týchto medzinárodných zmlúv a z členstva Slovenskej republiky v medzinárodných inštitúciách, z ktorých vyplývajú pre Slovenskú republiku za oblasť pohybu kapitálu viaceré záväzky. Ide najmä o záväzky vyplývajúce z:

- Dohody  o Medzinárodnom menovom fonde z roku 1990, 
ktoré Slovenská republika prevzala na seba  v roku 1993. Podľa článku VIII tejto dohody sa Slovenská republika zaviazala neobmedzovať platby a prevody pri bežných medzinárodných transakciách, odkupovať zostatky slovenskej meny v držbe iného člena MMF, nepodieľať sa na diskriminačných menových opatreniach, odstraňovať obmedzenia  prevodov podľa článku XIV počas prechodného obdobia, čo Slovenská republika splnila k 1.októbru 1995 prijatím Devízového zákona č. 202/1995 Z. z. 

- Európskej dohody o pridružení z roku 1995
uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej.

Záväzky v tejto dohode vyplývajú :
1.	 z článku 45 bodu 7  prvá veta , podľa ktorého mala Slovenská republika zabezpečiť najneskôr ku dňu platnosti tejto dohody (k 1.2.1995)  právo nadobúdať, používať, prenajímať alebo predávať  tuzemské nehnuteľnosti  pre podniky Spoločenstva etablované na území SR, ak to bude nevyhnutné pre vykonávanie hospodárskej činnosti . Tento záväzok bol splnený pre všetky právnické osoby založené na území SR ešte pred vstupom Dohody do platnosti, ak majú   sídlo na území SR tzn., že majú štatút tuzemca, ktorý nie je pri nadobúdaní nehnuteľností obmedzovaný Devízovým zákonom,

2.	z článku 45 bod.7 druhá veta, podľa ktorého mala Slovenská republika zabezpečiť najneskôr k 1.2.2001 právo nadobúdať, používať, prenajímať alebo predávať tuzemskú nehnuteľnosť pobočkám a zastúpeniam podnikov Spoločenstva etablovaným na území SR, ak to bude nevyhnutné pre vykonávanie hospodárskych činností. Nadobúdanie tuzemských nehnuteľností bolo umožnené pre  organizačné zložky cudzozemcov  so sídlom v štátoch  EÚ a OECD novelou Devízového zákona č.442/2000 Z. z. s účinnosťou k 1.1.2001,
 
3.	z článku 45 bod 7 tretia veta, podľa ktorého má Slovenská republika zabezpečiť najneskôr k 1.2.2005  tieto práva  občanom Spoločenstva , ak podnikajú na území SR ako individuálni podnikatelia, ak to bude nevyhnutné  pre vykonávanie hospodárskych činností. Tento záväzok bude zabezpečený  touto novelou zákona ku dňu vstupu Slovenskej republiky do Európskej únie. 

4.	z článku 61 tejto dohody, podľa ktorého  sa Slovenská republika zaviazala zaistiť volný pohyb kapitálu týkajúci sa priamych investícií do podnikov a spoločností vrátane likvidácie alebo repatriácie týchto investícií a z nich  plynúcich ziskov. Tento záväzok bol realizovaný novelou Devízového zákona č. 388/1999 Z. z. a zákona č. 442/2000 Z. z.  

- Dohody o pozvaní  SR na prístup k Dohovoru o OECD z roku 2000, 

ktorej neoddeliteľnou súčasťou sú aj Výhrady založené voči  Zákonníku liberalizácie kapitálových pohybov, ktoré  sa Slovenská republika zaviazala postupne odstrániť podľa dohodnutého harmonogramu, ktorý je neoddeliteľnou súčasťou tejto dohody. Zostávajúce obmedzenia na kapitálovom účte platobnej bilancie budú odstránené novelou tohto zákona. S účinnosťou k 1.1.2003 budú uvolnené operácie s finančnými derivátmi, s účinnosťou k 1.1.2004 bude zrušená povinnosť previesť peňažné prostriedky do tuzemska a uvolnené operácie s vkladovými účtami tuzemcov v zahraničí, súčasne bude s účinnosťou k 1.1.2004  zrušené obmedzenie pri nákupe, predaji  alebo zámene cudzej meny a zlata v zahraničí. S účinnosťou ku dňu vstupu SR do EÚ bude uvolnené nadobúdanie tuzemských nehnuteľností cudzozemcami s výnimkou nehnuteľností, na ktoré bude SR uplatňovať prechodné obdobie. Tieto liberalizačné kroky sú v súlade  aj so záväzkami SR vyplývajúcimi z Európskej dohody u pridružení, ktoré Slovenská  republika potvrdila v rámci negociačného procesu v roku 2001 v kapitole č.  4 - Slobodný pohyb kapitálu.

Týmito liberalizačnými krokmi splní Slovenská republika jednu zo základných požiadaviek  členského štátu OECD, ktorou je úplná liberalizácia kapitálových pohybov.

- dohôd o podpore a vzájomnej ochrane investícií,
ktoré bezprostredne súvisia s volným pohybom kapitálu. V súčasnosti má Slovenská republika uzatvorené dohody so 47 štátmi a v rôznych štádiách rozpracovanosti je ďalších 7 dohôd. Nakoľko tieto dohody obsahujú tzv. doložku najvyšších výhod  (doložka, ktorá zaväzuje zmluvné štáty poskytovať investorom druhej zmluvnej strany zachádzanie nie menej priaznivé ako je poskytované investorom z tretieho štátu) je Slovenská republika povinná zabezpečiť prístup k tuzemským nehnuteľnostiam nielen pre občanov a spoločnosti z členských štátov EÚ a OECD, ale je povinná  zabezpečiť toto právo  aj na zmluvné štáty na základe týchto dohôd. 

Novela Devízového zákona ďalej premieta do pojmov finančný úver a priama investícia pojmy uvedené v smernici Rady 88/361/EHS o implementácii článku 67 Zmluvy o založení Európskeho spoločenstva.

Predložený návrh novely Devízového zákona v plnom rozsahu premietol do ustanovení zákona ustanovenia právnych predpisov Európskeho spoločenstva, ktoré sa dotýkajú oblasti volného pohybu kapitálu.  Návrh je  zlučiteľný s právom Európskej únie s výnimkou nadobúdania tuzemských nehnuteľností, ktoré Slovenská republika zabezpečí až ku dňu vstupu SR do EÚ okrem nadobúdania poľnohospodárskej pôdy a lesnej pôdy, kde Slovenská republika uplatnila prechodné obdobie 7 rokov odo dňa vstupu SR do EÚ.    

	Ostatné ustanovenia novely zákona sa z hľadiska zlučiteľnosti slovenského  práva s právom Európskeho spoločenstva problematiky netýkajú. Ide o zrušenie § 23 zákona, ktorý  upustí od možnosti zaviesť limit vývozu alebo dovozu hotovosti a § 5 a § 25 zákona, ktoré  upravujú činnosť colných orgánov. 

	Predložený návrh novely zákona nebude mať dopad na štátny rozpočet a verejné financie.

                                                   

Osobitná časť

K bodu 1
Pojem „finančný úver“ sa doplňuje o finančný leasing v súlade so smernicou Rady 
č. 88/361/EHS, ktorým sa rozumie prenájom vecí za dohodnuté nájomné na dobu určitú,  platené spravidla v pravidelných splátkach, s cieľom prevodu tejto veci do vlastníctva nájomcovi.

K bodu 2
Navrhovaná definícia priamej investície pre účely tohto zákona sa upresňuje tak, aby bola v súlade  s obsahom pojmu vymedzeným v smernici Rady č. 88/361/EHS vydanej na implementáciu článku 67 Zmluvy o založení Európskeho spoločenstva. To znamená, že pod pojem priamej investície sa zahŕňajú finančné úvery a všetky finančné toky, ktoré prebiehajú medzi investorom a podnikom, do ktorého investor priamo investuje. Medzi   formy priamej investície sa v praxi zaraďuje aj účinný vplyv na riadenie podniku na základe úverových zmlúv bez majetkového podielu investora na tomto podniku. V praxi vzniká priama investícia aj v prípade, ak splní niektorú formu priamej investície viac osôb konajúcich v zhode.   

K bodom  3, 14,15, 16, 17, 18 a 19
V nadväznosti na zrušenie § 23, ktorý umožňoval Ministerstvu financií SR a Národnej banke Slovenska zaviesť limit dovozu alebo vývozu bankoviek a mincí v slovenskej mene alebo v cudzej mene, je nevyhnutné zrušiť aj znenie v § 5 a 25 zákona, ktoré upravovali činnosť colných orgánov pri kontrole dovozu alebo vývozu bankoviek a mincí v hotovosti. Po tejto zmene budú  colné orgány oprávnené kontrolovať iba plnenie ohlasovacej povinnosti tuzemcov pri vývoze alebo dovoze hotovosti v slovenskej alebo v cudzej mene, ktorá presahuje 150 000 Sk.
 
K bodu 4
Zrušením § 10 k 1.1.2004 sa  odstráni obmedzenie pri otváraní  a vedení účtov v zahraničí. Po 1.1.2004 sa umožní tuzemcom otvárať a viesť účty v zahraničí a možnosť zhodnocovať si získané finančné prostriedky v slovenskej alebo v cudzej mene v zahraničí.  Odstránenie tohto obmedzenia znamená úplnú liberalizáciu a j v oblasti odlevu kapitálu.

K bodom  5, 6 a 7
S účinnosťou k 1.1.2004 sa umožní tuzemcom predávať, kupovať alebo zamieňať  peňažné prostriedky  v cudzej mene v zahraničí bez devízového povolenia. 

K bodu 8 a 9
Vypustenie § 15 zo zákona má len  technický charakter, pretože operácie so zahraničnými cennými papiermi boli uvolnené vyhláškou  č. 522/2001 s účinnosťou k 1.1.2002.
 
Zrušením § 16 zo zákona  sa upúšťa od regulácie operácií s finančnými derivátmi formou devízového povolenia, vykonávané tuzemskými subjektami.

K bodu 10
Týmto ustanovením bude splnený záväzok Slovenskej republiky vyplývajúci z Európskej dohody o pridružení a ďalších medzinárodných zmlúv, tak ako je podrobne uvedené vo všeobecnej časti dôvodovej správy. 
Navrhuje sa uvolniť s účinnosťou ku dňu vstupu Slovenskej republiky do Európskej únie nadobúdanie tuzemských nehnuteľností pre cudzozemcov, ktorí nie sú občanmi Slovenskej republiky, pri uplatnení niektorých obmedzení. Obmedzenie nadobúdania pre cudzozemcov sa vzťahuje na nehnuteľnosti, ktoré môžu byť iba vo vlastníctve štátu a ak ide o poľnohospodársku alebo lesnú pôdu. V poznámke pod čiarou sú príkladmo uvedené niektoré zákony,  na základe ktorých môže byť niektoré nehnuteľnosti len vo vlastníctve štátu,  prípadne je určené  právo štátu na prednostnú kúpu nehnuteľností 
 	Zároveň sa, vstupom Slovenskej republiky do EU, umožní nadobúdať poľnohospodársku pôdu pre občanov členských krajín EU, ktorí ku dňu vstupu SR do EÚ hospodária na poľnohospodárskej pôde najmenej tri roky a  majú zaregistrovaný prechodný pobyt v tuzemsku v súlade so zákonom č. 48/2002 o pobyte cudzincov.

K bodu 11
V súvislosti s novým znením § 19 navrhovaného zákona sa zároveň vypúšťa poznámka pod čiarou.

K bodu 12
Zrušením § 20  k 1. januáru 2004 sa umožní  tuzemcom bez obmedzenia  nadobúdať vlastnícke právo k nehnuteľnostiam v zahraničí , čím sa vytvorí pre tuzemcov priestor  pri budovaní trvalých ekonomických vzťahov v zahraničí.

Zrušením § 21  k 1. januáru 2004  sa umožní tuzemcom investovať svoje finančné prostriedky v zahraničí bez ohľadu na spôsob a formu investovania. Týmto liberalizačným krokom sa umožní tuzemcom, aby si posilnili pozície  pri budovaní trvalých ekonomických vzťahov vo všetkých štátoch, v ktorých majú  alebo si plánujú vybudovať obchodné aktivity a zároveň  im umožní sa  presadiť  na zahraničných trhoch. Odstránenie týchto obmedzení  znamená úplnú liberalizáciu  aj v oblasti odlevu kapitálu a znamená splnenie záväzku prijatého voči OECDa EÚ .

K bodu 13 
 Vypustením § 23, ktorým sa umožňovalo stanoviť limit pri vývoze a dovoze hotovosti v slovenskej alebo v cudzej mene, sa zruší splnomocnenie pre Ministerstvo financií SR a Národnú banku Slovenska stanoviť v prípade potreby vyhláškou limit na dovoz a vývoz bankoviek a mincí v hotovosti v slovenskej alebo v cudzej mene. 
Ide o možnosť, ktorá nebola od zrušenia limitu dovozu a vývozu hotovosti v slovenskej alebo v cudzej mene v roku 1996 využitá a je pre  súčasnú prax  nepotrebná.

K Čl. II
Navrhnutým znením  § 3 zákona č. 229/1991 Zb. o poľnohospodárskej pôde sa dáva do súladu znenie tohto zákona s platným znením zákona č. 202/1995 Z.z. Devízový zákon, na ktorý sa zákon č.229/1991 Zb. odvoláva.

K Čl. III
Navrhovaná účinnosť zákona k 1.1.2003  a navrhovaná účinnosť jeho niektorých  ustanovení  k 1.1.2004 a ku dňu vstupu S do EÚ sa navrhuje v nadväznosti na  záväzky Slovenskej republiky, ktoré boli prijaté v priebehu negociačného procesu v roku 2001 súvisiaceho s kapitolou 4 – Slobodný pohyb kapitálu, a ktoré sú v súlade so záväzkami vyplývajúcimi z Európskej dohody o  pridružení a so záväzkami vyplývajúcimi z Dohody uzatvorenej medzi Slovenskou republikou a OECD s výnimkou nadobúdania poľnohospodárskej a lesnej pôdy, kde Slovenská republika uplatnila 7 ročné prechodné obdobie.

Dôvodová správa

Všeobecná časť

	Ministerstvo financií Slovenskej republiky a Národná banka Slovenska  predkladajú návrh novely zákona, ktorým sa mení a dopĺňa zákon Národnej rady Slovenskej republiky č. 202/1995 Z. z. Devízový zákon a zákon, ktorým sa mení a dopĺňa zákon SNR č. 372/1990 Zb. o priestupkoch  v znení neskorších predpisov, v znení neskorších predpisov.

	Devízové predpisy, upravujúce pohyb kapitálu a prevod platieb vo vzťahu k zahraničiu prešli  od roku 1990 zásadnými zmenami od devízového monopolu štátu až k súčasnej rozsiahlej liberalizácii. K zásadnému uvolneniu devízového režimu došlo  k 1.októbru 1995, kedy vstúpil do platnosti Devízový zákon č. 202/1995 Z. z. , ktorý v súlade s článkom VIII Dohody o Medzinárodnom menovom fonde uvolnil všetky prevody platieb v rozsahu  bežného účtu platobnej bilancie (platby za tovar, služby, výnosy z investícií, jednostranné prevody fyzických osôb, napr. výživné, dedičstvá, úspory, dary, vená a pod.) a niektoré prevody kapitálového účtu platobnej bilancie. Zároveň bol týmto zákonom umožnený  obeh slovenskej meny v zahraničí.

Počnúc rokom 1996 boli postupne uvoľňované ďalšie regulované kapitálové transakcie novelami Devízového zákona alebo vykonávacou vyhláškou na základe splnomocnenia v Devízovom zákone. Konkrétne bola zrušená ponuková povinnosť pre právnické osoby, čo umožnilo otvárať účty v cudzej mene v tuzemských bankách.  Viacerými liberalizačnými krokmi boli zrušené obmedzenia pri poskytovaní finančných úverov cudzozemcom  alebo pri prijímaní finančných úverov  od cudzozemcov,  priame investovanie v štátoch OECD vrátane investovania do nehnuteľností. Zrušený bol  aj limit vývozu alebo dovozu slovenskej alebo cudzej meny v hotovosti, uvolnili sa operácie so zahraničnými cennými papiermi. V nadväznosti na uvoľňovanie devízového režimu upresňovala sa ohlasovacia povinnosť pre účely platobnej bilancie.
 
	Predkladaná novela zákona s účinnosťou k 1.1.2003 uvoľní operácie s finančnými derivátmi a upúšťa od možnosti určovať limit pri vývoze a dovoze bankoviek a mincí v hotovosti v slovenskej  alebo v cudzej mene.

 V oblasti odlevu kapitálu uvoľní novela zákona k 1.1.2004 otváranie účtov v zahraničí, možnosti investovania v zahraničí  vrátane investovania do nehnuteľností bez ohľadu na konkrétne teritórium. Navrhnutý termín uvolnenia k 1.januáru 2004 je v súlade so záväzkom Slovenskej republiky voči OECD, vyplývajúcom z vládnej dohody medzi SR a  OECD o pozvaní za člena OECD z 28. septembra 2000 ako aj záväzkov SR, prijatých  v roku 2001 v rámci negociačného procesu v kapitole č.  4 – Slobodný pohyb kapitálu. 

Zostávajúce obmedzenie po 1.1.2004 sa týka len nadobúdania tuzemských nehnuteľností cudzozemcami, ktoré sa navrhuje uvolniť ku dňu vstupu Slovenskej republiky do Európskej únie v  súlade so záväzkom Slovenskej republiky, vyplývajúcim z Európskej dohody o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej (ďalej len Európska dohoda o pridružení) s výnimkou poľnohospodárskej pôdy a lesnej pôdy, u ktorých Slovenská republika uplatnila 7 ročné prechodné obdobie po vstupe SR do EÚ.   

	 Predkladaný návrh novely zákona je v súlade s Ústavou Slovenskej republiky, zákonmi Slovenskej republiky a medzinárodnými zmluvami, ktorými je Slovenská republika viazaná. 

Pri doterajšej liberalizácii devízového režimu a aj v tejto novele sa vychádza z  medzinárodných zmlúv a z členstva Slovenskej republiky v medzinárodných inštitúciách vyplývajú pre Slovenskú republiku za oblasť pohybu kapitálu viaceré záväzky. Ide najmä o záväzky vyplývajúce z:

- Dohody  o Medzinárodnom menovom fonde z roku 1990, 
ktoré Slovenská republika prevzala na seba  v roku 1993. Podľa článku VIII tejto dohody sa Slovenská republika zaviazala neobmedzovať platby a prevody pri bežných medzinárodných transakciách, odkupovať zostatky slovenskej meny v držbe iného člena MMF, nepodieľať sa na diskriminačných menových opatreniach, odstraňovať obmedzenia  prevodov podľa článku XIV počas prechodného obdobia, čo Slovenská republika splnila k 1.októbru 1995 prijatím Devízového zákona č. 202/1995 Z. z. 

- Európskej dohody o pridružení z roku 1995
uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej.

Záväzky v tejto dohode vyplývajú :
5.	 z článku 45 bodu 7  prvá veta , podľa ktorého mala Slovenská republika zabezpečiť najneskôr ku dňu platnosti tejto dohody (k 1.2.1995) právo nadobúdať, používať, prenajímať alebo predávať  tuzemské nehnuteľnosti  pre podniky Spoločenstva etablované na území SR, ak to bude nevyhnutné pre vykonávanie hospodárskej činnosti . Tento záväzok bol splnený pre všetky právnické osoby založené na území SR ešte pred vstupom Dohody do platnosti, ak majú   sídlo na území SR tzn., že majú štatút tuzemca, ktorý nie je pri nadobúdaní nehnuteľností obmedzovaný Devízovým zákonom.

6.	z článku 45 bod.7 druhá veta, podľa ktorého mala Slovenská republika zabezpečiť najneskôr k 1.2.2001 právo nadobúdať, používať, prenajímať alebo predávať tuzemskú nehnuteľnosť pobočkám a zastúpeniam podnikov Spoločenstva etablovaným na území SR, ak to bude nevyhnutné pre vykonávanie hospodárskych činností. Nadobúdanie tuzemských nehnuteľností bolo umožnené pre organizačné zložky cudzozemcov  so sídlom v štátoch  EÚ a OECD novelou Devízového zákona č.442/2000 Z. z. s účinnosťou k 1.1.2001,
 
 3.  z článku 45 bod 7 tretia veta, podľa ktorého má Slovenská republika          
                      zabezpečiť najneskôr k 1.2.2005  tieto práva  občanom Spoločenstva , ak    
                      podnikajú na území SR ako individuálni podnikatelia, ak to bude 
                      nevyhnutné  pre vykonávanie hospodárskych činností. Tento záväzok bude  
                      zabezpečený  touto novelou zákona ku dňu vstupu Slovenskej republiky do 
                      Európskej únie. 

 4.  z článku 61 tejto dohody, podľa ktorého  sa Slovenská republika zaviazala 
      zaistiť volný pohyb kapitálu týkajúci sa priamych investícií do podnikov  
      a spoločností vrátane likvidácie alebo repatriácie týchto investícií a z nich  
      plynúcich ziskov. Tento záväzok bol realizovaný novelou Devízového 
      zákona č. 388/1999 Z. z.. a vykonávacou vyhláškou č. 390/1999 Z.z.  

-  Dohody o pozvaní  SR na prístup k Dohovoru o OECD z 28.9.2000, 
ktorej neoddeliteľnou súčasťou sú aj Výhrady založené voči  Zákonníku liberalizácie kapitálových pohybov, ktoré  sa Slovenská republika zaviazala postupne odstrániť podľa dohodnutého harmonogramu, ktorý je neoddeliteľnou súčasťou tejto dohody. Zostávajúce obmedzenia na kapitálovom účte platobnej bilancie budú odstránené novelou tohto zákona. S účinnosťou k 1.1.2003 budú uvolnené operácie s finančnými derivátmi, s účinnosťou k 1.1.2004 bude zrušená povinnosť previesť peňažné prostriedky do tuzemska a uvolnené operácie s vkladovými účtami tuzemcov v zahraničí, súčasne bude s účinnosťou k 1.1.2004  zrušené obmedzenie pri nákupe, predaji  alebo zámene cudzej meny a zlata v zahraničí. S účinnosťou ku dňu vstupu SR do EÚ bude uvolnené nadobúdanie tuzemských nehnuteľností cudzozemcami s výnimkou nehnuteľností, na ktoré bude SR uplatňovať prechodné obdobie. Tieto liberalizačné kroky sú v súlade  aj so záväzkami SR vyplývajúcimi z Európskej dohody u pridružení, ktoré Slovenská  republika potvrdila v rámci negociačného procesu v roku 2001 v kapitole č.  4 - Slobodný pohyb kapitálu.

Týmito liberalizačnými krokmi splní Slovenská republika jednu zo základných požiadaviek  členského štátu OECD, ktorou je úplná liberalizácia kapitálových pohybov.

- dohôd o podpore a vzájomnej ochrane investícií,
ktoré bezprostredne súvisia s volným pohybom kapitálu. V súčasnosti má Slovenská republika uzatvorené dohody so 47 štátmi a v rôznych štádiách rozpracovanosti je ďalších 7 dohôd. Nakoľko tieto dohody obsahujú tzv. doložku najvyšších výhod  (doložka, ktorá zaväzuje zmluvné štáty poskytovať investorom druhej zmluvnej strany zachádzanie nie menej priaznivé ako je poskytované investorom z tretieho štátu) je Slovenská republika povinná zabezpečiť prístup k tuzemským nehnuteľnostiam nielen pre občanov a spoločnosti z členských štátov EÚ a OECD, ale je povinná  zabezpečiť toto právo  aj pre zmluvné štáty na základe týchto dohôd. 

Novela Devízového zákona ďalej premieta do pojmov finančný úver a priama investícia, ide o pojmy uvedené v smernici Rady 88/361/EHS o implementácii článku 67 Zmluvy o založení Európskeho spoločenstva.

Predložený návrh novely Devízového zákona v plnom rozsahu premietol do ustanovení zákona ustanovenia právnych predpisov Európskeho spoločenstva, ktoré sa dotýkajú oblasti volného pohybu kapitálu.  Návrh je  zlučiteľný s právom Európskej únie s výnimkou nadobúdania tuzemských nehnuteľností, ktoré Slovenská republika zabezpečí až ku dňu vstupu SR do EÚ okrem nadobúdania poľnohospodárskej pôdy a lesnej pôdy, kde Slovenská republika uplatnila prechodné obdobie 7 rokov odo dňa vstupu SR do EÚ.    

	Ostatné ustanovenia novely zákona sa z hľadiska zlučiteľnosti slovenského  práva s právom Európskeho spoločenstva problematiky netýkajú. Ide o zrušenie § 23 zákona, ktorý  upustí od možnosti zaviesť limit vývozu alebo dovozu hotovosti a § 5 a § 25 zákona, ktoré  upravujú činnosť colných orgánov. 

	Predložený návrh novely zákona nebude mať dopad na štátny rozpočet a verejné financie.

                                                   

Osobitná časť

K bodu 1
Pojem „finančný úver“ sa doplňuje o  hypotekárne úvery, spotrebiteľské úvery a finančný leasing v súlade so smernicou Rady č. 88/361/EHS.

K bodu 2
Novonavrhovaná definícia priamej investície vychádza s obsahového pojmu uvedeného v smernici Rady  č. 88/361/EHS.

K bodom  3, 14,15, 16, 17, 18 a 19
 Ide o legislatívno – technickú úpravu v nadväznosti na zrušenie § 23, ktorý umožňoval zaviesť limit dovozu alebo vývozu bankoviek a mincí v slovenskej mene alebo v cudzej mene, je nevyhnutné zrušiť aj ostatné ustanovenia zákona, ktoré upravovali činnosť colných orgánov. Ide o reguláciu, ktorá nebola   od zrušenia limitu v roku 1996 využitá a je v súčasnosti bezpredmetná.

K bodu 4
Zrušením § 10 k 1.1.2004 sa umožní  tuzemcom otváranie  účtov v zahraničí a zhodnocovanie  finančných prostriedkov v slovenskej alebo v cudzej mene v zahraničí.   Zároveň sa zruší  pre tuzemcov  tzv. repatriačná povinnosť transferovať do tuzemska všetky v zahraničí získané peňažné prostriedky v slovenskej  alebo v cudzej mene.
Odstránenie tohto obmedzenia znamená úplnú liberalizáciu a j v oblasti odlevu kapitálu.

K bodom  5, 6 a 7
S účinnosťou k 1.1.2004 sa umožní tuzemcom predávať, kupovať alebo zamieňať  peňažné prostriedky  v cudzej mene v tuzemsku alebo v zahraničí bez devízového povolenia. 

K bodu 8 a 9
Zrušenie § 15 v novele zákona má legislatívno -  technický charakter. Operácie so zahraničnými cennými papiermi boli v súlade so splnomocnením v § 41 zákona uvolnené vyhláškou  č. 522/2001 s účinnosťou k 1.1.2002.
 
Zrušením § 16 v novele zákona  sa upúšťa od regulácie operácií s finančnými derivátmi formou devízového povolenia.

K bodu 10
Týmto ustanovením je splnený záväzok Slovenskej republiky vyplývajúci z Európskej dohody o pridružení a ďalších medzinárodných zmlúv, tak ako je podrobne uvedené vo všeobecnej časti dôvodovej správy.

K bodu 11
Ide o legislatívno – technickú úpravu v súvislosti s novým znením § 19 navrhovaného zákona sa zároveň vypúšťajú neaktuálne poznámky pod čiarou.

K bodu 12
Zrušením § 20  k 1. januáru 2004 sa umožní  tuzemcom bez obmedzenia  nadobúdať vlastnícke právo k nehnuteľnostiam v zahraničí bez teritoriálneho obmedzenia , čím sa vytvorí pre tuzemcov priestor  pri budovaní trvalých ekonomických vzťahov v zahraničí.

Zrušením § 21  k 1. januáru 2004  sa umožní tuzemcom investovať svoje finančné prostriedky v zahraničí bez ohľadu na spôsob a formu investovania a teritórium. Týmto liberalizačným krokom sa umožní tuzemcom, aby si posilnili pozície  pri budovaní trvalých ekonomických vzťahov vo všetkých štátoch, v ktorých majú  alebo si plánujú vybudovať obchodné aktivity a zároveň  im umožní sa  presadiť  na zahraničných trhoch. Odstránenie týchto obmedzení  znamená úplnú liberalizáciu  aj v oblasti odlevu kapitálu .

K bodu 13 
Splnomocnenie pre Ministerstvo financií SR a Národnú banku Slovenska stanoviť v prípade potreby  limit na dovoz alebo  vývoz bankoviek a mincí v hotovosti v slovenskej alebo v cudzej mene  upravené v § 23 nebolo doteraz využité. Znovuzavedenie limitu (čo znamená derogovanie liberálneho devízového režimu)  je pre  súčasnú prax  nepotrebné.
K Čl. II
Navrhovaná účinnosť novely zákona a  navrhovaná účinnosť niektorých ustanovení novely zákona sa navrhuje v nadväznosti na  záväzky Slovenskej republiky, ktoré boli prijaté v priebehu negociačného procesu v roku 2001 súvisiaceho s kapitolou 4 – Slobodný pohyb kapitálu, a ktoré sú v súlade so záväzkami vyplývajúce z Európskej dohody o pridružení s výnimkou nadobúdania poľnohospodárskej a lesnej pôdy, kde Slovenská republika uplatnila 7 ročné prechodné obdobie a v nadväznosti na záväzky   prijaté Slovenskou republikou v Dohode medzi SR  a OECD.